Grunnleggende+ferdigheter.MKM



=__**GRUNNLEGGENDE FERDIGHETER**__=

**Hvordan får elevene utviklet de grunnleggende ferdighetene i vårt opplegg?** I dette læremiddelet får elevene utviklet de alle de fem grunnleggende ferdighetene som beskrevet i Kunnskapsløftet; lese, være muntlig, skrive, regne og digitale ferdigheter.

__**Å kunne lese:**__ I vårt læremiddel blir elevene oppfordret til å lese alle fagtekstene. Elevene skal tilegne seg kunnskap, tolke teskter og hente ut viktig informasjon. De må også lese og tolke bilder og ikoner. I tillegg har vi lagt ut linker med ekstra informasjon om ulike nyhetssaker og tilleggsinfo for de elevene som har spesielt stor interesse for de ulike emnene innenfor reklame. Å kunne lese tekster på nett kan være en stor utfordring. Elevene får derfor gjennom dette læremiddelet utviklet sin digitale lesekompetanse. Vi legger opp til at elevene skal bruke ulike lesestrateiger når de skal løse de ulike oppgavene. Utdypningsstrategier brukes gjerne innledningsvis når et nytt emne eller tema presenteres. Vi forsøker å henvende oss direkte til eleven og stille spørsmål om hva de kan fra før, for at de lettere skal forstå det nye stoffet. Vi legger opp til kontrollstrategier ved å stille spørsmål nederst på hver side om elevene har husket å avsjekke om de har nådd målene som er oppført for siden. Vi har også lagt til tilleggsinformasjon som kan være med på at elevene lettere husker innholdet (Roe, 2011).

__**Å uttrykke seg muntlig:**__ En del av oppgavene legger opp til muntlig aktivitet. Elevene får øve seg på å være muntlig aktive og dele sine meninger både i små og i større arenaer, fra å diskutere med læringspartneren til å engasjere seg i en klassesamtale.

__**Å kunne skrive:**__ Mange av oppgavene skal løses skriftlig. Elevene får øve seg på alt fra å sette ord på tanker og assosiasjoner, til å skrive skjønnlitterære tekster og fagtekster. Oppgavene er av ulik størrelse og vanskelighetsgrad

__**Å kunne bruke digitale verktøy:**__ Elevene får gjennom dette digitale læremiddelet øve seg i å navigere på et nettsted. I tillegg skal elevene opprette en blogg hvor de skal publisere alt sitt skriftlige arbeid. Noen av oppgavene legger også opp til at elevene selv skal finne informasjon på nettet. Derfor får de øvd seg på å søke på nett og bruke ulike søkemotorer. Læremiddelet åpnet også for nye lærearenaer innen for lese- og skriveopplæringen.

__**Å kunne regne:**__ //Å kunne regne// i norsk er en ferdighet som forutsetter et annet språk enn verbalspråket. Elevene får gjennom dette læremiddelet økt sin forståelse for system og komposisjon når de skal navgiere seg frem på sidene. Lesing av sammensatte tekster blir arbeidet med grafiske fremstillinger viktig for forståelsen av disse tekstene.